IMISLab/GreekWikipedia huggingface dataset:
Φέρεντς Γκιουρτσάνι

Ο Φέρεντς Γκιουρτσάνι (Ferenc Gyurcsány, 4 Ιουνίου 1961-) είναι πολιτικός από την Ουγγαρία και έκτος πρωθυπουργός της τρίτης Ουγγρικής Δημοκρατίας. Έγινε πρωθυπουργός επίσημα στις 29 Σεπτεμβρίου του 2004 και παραιτήθηκε τον Μάρτιο του 2009. Υπηρέτησε στην πρωθυπουργία ως τις 14 Απριλίου του 2009.

 Γεννήθηκε στην πόλη Πάπα (Pápa) στις 4 Ιουνίου 1961. Σπούδασε στο Πανεπιστήμιο του Πετς. Στη συνέχεια σπούδασε Οικονομικές Επιστήμες και δραστηριοποιήθηκε σε κομμουνιστικές νεολαίες. Έπειτα εργάστηκε σε εταιρείες και επέστρεψε στην πολιτική το 2002. Είναι σύζυγος της Κλάρα Ντόμπρεβ, νομικού που διδάσκει στο Πανεπιστήμιο Βουδαπέστης (ELTE) και πατέρας 4 παιδιών. Ανήκει στο Σοσιαλδημοκρατικό Κόμμα MSZP. Το κόμμα του τον έχρισε πρωθυπουργό στις 25 Αυγούστου 2004, μετά την παραίτηση του Πέτερ Μέντγκιεσι. Στις 29 Σεπτεμβρίου 2004 το Κοινοβούλιο ψήφισε τον Γκιουρτσάνι στην πρωθυπουργία, με 197 υπέρ, 12 κατά και αποχή από το μεγαλύτερο κόμμα της Αντιπολίτευσης. Το Σοσιαλιστικό Κόμμα του κέρδισε και τις εκλογές της 9ης και 23ης Απριλίου 2006, με 210 από τις 386 κοινοβουλευτικές έδρες. Έτσι, η κυβέρνησή του έγινε η πρώτη στη χώρα που επανεξελέγη, από το 1990. Το φθινόπωρο του 2006 αντιμετώπισε εσωτερική κρίση στη χώρα του. Οι δρόμοι της Βουδαπέστης μετατράπηκαν σε πεδίο μάχης λίγο μετά τα μεσάνυχτα της 18 Σεπτεμβρίου του 2006. Η ειρηνική πορεία χιλιάδων διαδηλωτών που ζητούσαν την παραίτηση του Φέρεντς Γκιουρτσάνι, αφότου αποκαλύφθηκε ότι η σοσιαλιστική κυβέρνηση είπε ψέματα για να κερδίσει τις εκλογές, έδωσε τη θέση της σε μεγάλης έκτασης επεισόδια. Στις ταραχές που ξέσπασαν στα κεντρικά γραφεία της ουγγρικής κρατικής τηλεόρασης τραυματίστηκαν 150 άτομα, εκ των οποίων οι 120 αστυνομικοί. Η αστυνομία χρειάστηκε πέντε ώρες για να θέσει υπό τον έλεγχό της την κατάσταση. Ο Φέρεντς Γκιουρτσάνι μίλησε για την «πιο μακρά και σκοτεινή νύχτα» της Ουγγαρίας από την πτώση του κομμουνισμού το 1989. Ως προς το ενδεχόμενο παραίτησης, ξεκαθάρισε πως δεν έχει καμία τέτοια πρόθεση. Στις 27 Σεπτεμβρίου 2006 ο Γκιουρτσάνι δήλωσε δημοσίως συγγνώμη από τους συμπολίτες του για τα ψεύδη σχετικά με την οικονομία της χώρας. Ο πρωθυπουργός σε κάθε περίπτωση δήλωσε ανυποχώρητος, απορρίπτοντας το αίτημα των κομμάτων της αντιπολίτευσης να παραιτηθεί. Στον απόηχο της οικονομικής ύφεσης, που έφτασε και στην Ουγγαρία, ο πρωθυπουργός κινήθηκε σε άλλη τροχιά. Ο Γκιουρτσάνι προσφέρθηκε να παραιτηθεί από την πρωθυπουργία μιλώντας στο συνέδριο του κόμματός του, στις 21 Μαρτίου του 2009, με την ελπίδα να βγει η χώρα από την οικονομική κρίση μέσω του σχηματισμού νέας κυβέρνησης. Παράλληλα,παραιτήθηκε και από την ηγεσία του Σοσιαλιστικού Κόμματος της Ουγγαρίας. Τον διαδέχθηκε στην πρωθυπουργία ο Γκόρντον Μπάιναϊ.
Χας μπράουνς

Τα χας μπράουνς ή χασντ μπράουνς (αγγ: hash browns ή hashed browns), με ελληνική ονομασία ξεροτηγανίδια, είναι ένα απλό παρασκεύασμα στο οποίο κομμάτια πατάτας, τηγανίζονται αφού προηγουμένως έχουν τεμαχιστεί, γίνει μικρές-λεπτές λωρίδες (julienned), τεμαχιστεί σε μικρούς κύβους (diced) ή μαγειρευτεί με το υποχρεωτικό πέρασμα της μαγειρεμένης πατάτας ή των άλλων λαχανικών μέσα από ένα κόσκινο (riced). Σε μερικούς πολιτισμούς, τα ξεροτηγανίδια μπορεί να αναφέρονται σε οποιοδήποτε από τα παρασκευάσματα αυτά, ενώ σε άλλα μπορεί να αναφέρονται σε ένα συγκεκριμένο παρασκεύασμα. Τα ξεροτηγανίδια είναι ένα βασικό πρωινό φαγητό στα μικροεστιατόρια της Βόρειας Αμερικής, όπου συχνά τηγανίζονται επάνω σε μια μεγάλη μαγειρική εστία ή σχάρα.Σε ορισμένα μέρη των Ηνωμένων Πολιτειών, τα ξεροτηγανίδια αναφέρονται αυστηρά στο τεμαχισμένο ή στο μαγειρεμένο με το υποχρεωτικό πέρασμα της μαγειρεμένης πατάτας ή των άλλων λαχανικών μέσα από ένα κόσκινο - οι τηγανητές πατάτες και θεωρούνται πρωινό τρόφιμο, ενώ οι πατάτες σε κύβους ή κομμένες σε κύβους και στο τηγάνι, είναι επίσης ένα συνοδευτικό πιάτο που ονομάζεται χωριάτικες τηγανιτές πατάτες ή πατάτες στο σπίτι (αν και πολλές παραλλαγές της σπιτικής πατάτας είναι άρτια μαγειρεμένες πριν από το τηγάνισμα). Μερικές συνταγές προσθέτουν κρεμμύδια σε κύβους ή ψιλοκομμένα.

 Αρχικά, το πλήρες όνομά τους ήταν "κατακερματισμένες καφέ πατάτες" ("hashed brown potatoes") (ή "κατακερματισμένες καφετιές πατάτες) ("hashed browned potatoes"), εκ των οποίων η πρώτη γνωστή αναφορά είναι το 1888, από τη συντάκτρια τροφίμων Maria Parloa (1843–1909). Το όνομα σταδιακά μειώθηκε σε "μαγειρεμένες πατάτες" ("hash brown potatoes") έως ότου γύρω στο 1970, το πιο κοινό όνομα είχε γίνει απλά "ξεροτηγανίδια" (αν και η σύντομη ονομασία, χρησιμοποιείται στα μέσα ενημέρωσης, καθώς ήδη από το 1959, από τον κύριο χαρακτήρα στο πιλοτικό επεισόδιο "Πού είναι όλοι;" του "Η ζώνη του λυκόφωτος" ("The Twilight Zone"). Κάποιοι ισχυρίζονται ότι ξεροτηγανίδια μπορεί να έχουν αναπτυχθεί από τα "rösti", το ελβετικό πρωινό πιάτο του αγρότη. Πρόκειται για ένα πιάτο με τεμαχισμένες καφετί πατάτες που περιλαμβάνουν κορν μπιφ, ψιλοκομμένο κρέας, αποφάγια ή άλλα λαχανικά. Πιο συχνά αναφέρεται ως "μείγμα" ή "φούσκα και τρίξιμο", ένα πιάτο που έγινε δημοφιλές στην διάρκεια του πολέμου της Βρετανίας. Ένας σεφ μπορεί να προετοιμάσει ξεροτηγανίδια σχηματίζοντας το υποχρεωτικό πέρασμα της μαγειρεμένης πατάτας ή των άλλων λαχανικών μέσα από ένα κόσκινο, σε πίτα στο σχήμα του πιάτου πριν από το τηγάνισμα (η υγρασία και το άμυλο της πατάτας μπορεί να "δέσουν" μαζί), ωστόσο, εάν προστεθεί κι'ένας συνδετικός παράγοντας (για παράδειγμα, αυγό), ένα τέτοιο παρασκεύασμα αποτελεί τηγανίτα πατάτας. Κατεψυγμένα ξεροτηγανίδια γίνονται μερικές φορές, για ευκολία χειρισμού, σε πίτα στο σχήμα του πιάτου και το συμπαγές, επίπεδο σχήμα μπορεί επίσης να μαγειρευτεί σε μια τοστιέρα ή φρυγανιέρα. Αν ένα πιάτο από ξεροτηγανίδια περιλαμβάνει ψιλοκομμένο κρέας, αποφάγια ή άλλα λαχανικά, τότε, πιο συχνά αναφέρεται ως "μείγμα" (hash food ή hash). United States Standards for Grades of Frozen Hash Brown Potatoes Αρχειοθετήθηκε 2007-12-02 στο Wayback Machine. (PDF)
Δυτικό ημισφαίριο

Το Δυτικό Ημισφαίριο είναι γεωγραφικός όρος που αναφέρεται στο ήμισυ της Γης που εκτείνεται δυτικά του Πρώτου Μεσημβρινού (ο οποίος περνάει από το Γκρίνουιτς, Λονδίνο, Ηνωμένο Βασίλειο) και ανατολικά του Αντιμεσημβρινού, το άλλο ήμισυ ονομάζεται Ανατολικό Ημισφαίριο. Με αυτή την έννοια, το δυτικό ημισφαίριο περιλαμβάνει την Αμερική, τα δυτικά τμήματα της Ευρώπης και της Αφρικής, το ανατολικότερο άκρο της Ρωσίας, πολλές περιοχές στην Ωκεανία, και ένα μέρος της Ανταρκτικής, ενώ εξαιρούνται μερικές από τις Αλεούτιες νήσους στα νοτιοδυτικά της Αλάσκα. Στην ρητορική ο όρος συχνά αναφέρεται μόνο στην Βόρεια και την Νότια Αμερική (ή τον Νέο Κόσμο) και τα παρακείμενα νησιά· παρ' όλα αυτά, το Δυτικό Ημισφαίριο στην κυριολεξία περιλαμβάνει όλες τις προαναφερθείσες περιοχές. Σε μία προσπάθεια να οριστεί το Δυτικό Ημισφαίριο, ως το μέρος της Γης που δεν αποτελεί τμήμα του Παλαιού Κόσμου, έχει προταθεί ο 20ος δυτικός μεσημβρινός και ο διαμετρικά αντίθετός του 160ος ανατολικός μεσημβρινός για την οριοθέτηση του ημισφαιρίου. Η πρόταση αυτή δεν περιλαμβάνει την ηπειρωτική Ευρώπη και Αφρική και ένα μικρό τμήμα της βορειοανατολικής Γροιλανδίας, αλλά περιλαμβάνει μεγαλύτερο κομμάτι της ανατολικής Ρωσίας και της Ωκεανίας (π.χ. Νέα Ζηλανδία) Ο πληθυσμός του Δυτικού Ημισφαιρίου (γεωγραφικώς) υπερβαίνει το 1 δισεκατομμύριο.

 Οι παρακάτω χώρες βρίσκονται πάνω στον Πρώτο Μεσημβρινό και ως εκ τούτου και στο Ανατολικό και στο Δυτικό Ημισφαίριο : Ηνωμένο Βασίλειο Δανία (Λόγω της Γροιλανδίας. Η ηπειρωτική Δανία εκτείνεται ολόκληρη στο ανατολικό ημισφαίριο.) Νορβηγία (Λόγω της νήσου Γιαν Μάγεν. Η ηπειρωτική Νορβηγία εκτείνεται ολόκληρη στο ανατολικό ημισφαίριο.) Ολλανδία (Λόγω των των νήσων Σάμπα, Μποναίρ και Αγ. Ευσταθίου· που βρίσκονται στις Αντίλλες. Ηπειρωτική Ολλανδία εκτείνεται ολόκληρη στο ανατολικό ημισφαίριο.) Γαλλία Ισπανία Αλγερία Μάλι Μπουρκίνα Φάσο Τόγκο ΓκάναΟι παρακάτω χώρες βρίσκονται πάνω στον 180ο Μεσημβρινό και ως εκ τούτου και στο Ανατολικό και στο Δυτικό Ημισφαίριο: Ρωσία Η.Π.Α. (Νήσοι των Η.Π.Α.) Κιριμπάτι Τουβαλού Ουαλίς και Φουτουνά (Γαλλία) Φίτζι Τα ακόλουθα έθνη βρίσκονται εκτός της Αμερικής όμως είναι εν μέρει ή εξ ολοκλήρου στο Δυτικό Ημισφαίριο. Αλγερία Αμερικανική Σαμόα (Η.Π.Α.) Μπουρκίνα Φάσο Πράσινο Ακρωτήριο Νήσοι Κουκ (Νέα Ζηλανδία) Νήσοι Φερόες (Δανία) Φίτζι Γαλλία (Μητροπολιτική περιοχή) Γαλλική Πολυνησία Ουαλίς και Φουτουνά Γκάμπια Γροιλανδία (Δανία) (σημείωση: γεωγραφικά είναι τμήμα της Αμερικής, αλλά πολιτικά ανήκει στην Ευρώπη) Γουινέα Γουινέα-Μπισσάου Ισλανδία Ιρλανδία Ακτή Ελεφαντοστού Κιριμπάτι Λιβερία Μάλι Μαυριτανία Μαρόκο Δυτική Σαχάρα Νιούε (Νέα Ζηλανδία) Πορτογαλία Σαμόα Σενεγάλη Σιέρρα Λεόνε Ισπανία Τόγκο Τοκελάου (Νέα Ζηλανδία) Τόνγκα Τουβαλού Ηνωμένο Βασίλειο Γιβραλτάρ Γκέρνσεϊ Νήσος Μαν Τζέρσεϊ Νήσοι Πίτκαιρν Αγία Ελένη, Ασενσιόν και Τριστάν ντα Κούνια
Νίκος Βασιλειάδης (πεζογράφος)

Ο Νίκος Βασιλειάδης ( Χρυσούπολη Καβάλας, 1942) είναι έλληνας πεζογράφος της μεταπολεμικής λογοτεχνίας της Θεσσαλονίκης, όπου και ζει τα τελευταία χρόνια. Επίσης, είναι γνωστός για το μεταφραστικό και ποιητικό του έργο.

 Το πραγματικό του όνομα είναι Ιορδάνης Βλαχόπουλος. Γεννήθηκε στη Χρυσούπολη της Καβάλας το 1942 από πρόσφυγες γονείς. Σπούδασε κλασική φιλολογία στο Αριστοτέλειο Πανεπιστήμιο Θεσσαλονίκης. Για αρκετά χρόνια εργάστηκε στη μέση εκπαίδευση απ' όπου συνταξιοδοτήθηκε. Επιπλέον, ασχολήθηκε επαγγελματικά με τη μετάφραση έργων της αγγλικής και ιταλικής γλώσσας καθώς και αρχαίων συγγραφέων. Τα τελευταία χρόνια της ζωής του ζει στη Θεσσαλονίκη. Το 2009 η θεατρική ομάδα " Πανδαιμόνιο 7" ανέβασε στη σκηνή το έργο του " Άγημα τιμών" σε σκηνοθεσία του Γιάννη Ρήγα. Πεζογραφία Ο συμβολαιογράφος. Αθήνα, Νεφέλη, 1995. Άγημα τιμών. Αθήνα, Νεφέλη, 1990. Αγάθος. Αθήνα, Νεφέλη, 1989. Συλλογικά έργα Παλίμψηστο Καβάλας: ανθολόγιο μεταπολεμικών λογοτεχνικών κειμένων. Αθήνα, Καστανιώτης, 2009. Από το φωτεινό πέρασμα ενός ανθρώπου: έκφραση αγάπης και τιμής στον πεζογράφο Σώτο Χονδρόπουλο. Αθήνα, Καινούργια Γη, 2002. Ξένος, ο άλλος μου εαυτός. Αθήνα, Πατάκης, 1999. Έρωτας σε πρώτο πρόσωπο: 29 ιστορίες που δημοσιεύτηκαν στην εφημερίδα «Τα Νέα» το καλοκαίρι του '97. Αθήνα, Κέδρος, 1997. Γαλλικές μεταφράσεις Vassiliadis, Nikos. Le notaire: récit. [tr.by]: Jean-Marie Verlet. Athènes: Hatier - Librairie Kauffmann, 1997. Γερμανικές Ανθολογίες Ausflug mit Freundinnen: Eine Anthologie zeitgenössischer griechischer Erzählungen. [tr.by]: Fanny Atheras, Eleonore Bung, Klaus Eckhardt, Hans Eideneier, Niki Eideneier, Sophia Georgallidis, Veronika Koumides, Janna Mavrogeorgi, Ivo Meraskendis, Eleni Torossi, Theo Votsos, Elfi Vozikis & Ursula Wuckel. Köln: Romiosini Verlag, 2002. Die Erben des Odysseus: Griechische Erzählungen der Gegenwart. [tr.by]: Doris Wille, Evangelia Nanou, Sofia Georgallidis, Nina-Maria Jaklitsch, Birgit Hildebrand, Hans Eideneier, Klaus Billig, Theo Votsos & Maria Petersen. München: Deutscher Taschenbuch Verlag, 2001. Λεξικό Νεοελληνικής Λογοτεχνία. Πρόσωπα- έργα- ρεύματα, Αθήνα,Πατάκης,2007 http://www.ekebi.gr Αρχειοθετήθηκε 2022-05-22 στο Wayback Machine.- Εθνικό κέντρο βιβλίου http://www.biblionet.gr
Ρενιέ ντε Γκράαφ

Ο Ρενιέ ντε Γκράαφ (φλαμανδικά: Reinier de Graaf, 30 Ιουλίου 1641 - 17 Αυγούστου 1673) ήταν Ολλανδός ιατρός και ανατόμος που έκανε σημαντικές ανακαλύψεις στην αναπαραγωγική βιολογία.

 Σπούδασε ιατρική στην Ουτρέχτη και στο Λέιντεν και στη συνέχεια έκανε σπουδές ανατομίας για το πάγκρεας στη Γαλλία. Επέστρεψε στη χώρα του το 1667 και εγκαταστάθηκε στο Ντελφτ, όπου πέθανε από άγνωστα αίτια, σε ηλικία μόλις 32 ετών, μετά τον πρόωρο θάνατο του γιου του. Μελέτησε το ωάριο και περιέγραψε την ανατομία των όρχεων και τη λειτουργία των σαλπίγγων. Ήταν ο πρώτος γιατρός που περέγραψε το φαινόμενο της «γυναικείας εκσπερμάτωσης» και ανέφερε την ύπαρξη μιας ευαίσθητης περιοχής στο μπροστινό μέρος του αιδοίου (αργότερα ονομάστηκε σημείο G από τον Γερμανό γυναικολόγο Ernst Gräfenberg). Βιογραφία Britannica.com
Σοχάγκ

Η Σοχάγκ (αραβικά : سوهاج) είναι πόλη της Αιγύπτου στη δυτική όχθη του Νείλου. Είναι η πρωτεύουσα του κυβερνείου Σοχάγκ από το 1960. Η Σοχάγκ βρίσκεται στη δυτική όχθη του Νείλου, σε μια εύφορη γεωργική πεδιάδα, περίπου 6 χλμ νοτιοδυτικά της Αχμίμ. Η πόλη βρίσκεται σε υψόμετρο 61 μέτρα πάνω από την επιφάνεια της θάλασσας και καταλαμβάνει έκταση 68 τργ χλμ. Απέχει 471 χλμ από το Κάιρο.

 Ως το 1960 ήταν ένα μικρό χωριό, από τότε και τη μεταφορά της πρωτεύουσας του κυβερνείου στη Σοχάγκ γνώρισε μεγάλη ανάπτυξη. Έως το 1850 ανήκε στο Κυβερνείο Γκίργκα το οποίο με την μεταφορά της πρωτεύουσας στη Σοχάγκ διαλύθηκε και χωρίστηκε σε Κυβερνείο Σοχάγκ και Κυβερνείο Κένα. Κοντά στη πόλη υπάρχουν δύο ιστορικά κοπτικά μοναστήρια, το Λευκό μοναστήρι και το Κόκκινο μοναστήρι, έχουν ονομαστεί έτσι από το χρώμα των πετρωμάτων που έχουν χτιστεί. Επίσης στην ευρύτερη περιοχή υπάρχουν αρχαίοι ναοί και νεκροπόλεις. Το σύστημα ταξινόμησης κλίματος (Κέππεν-Γκάιγκερ) χαρακτηρίζει το κλίμα του ως καυτή έρημο (BWH). Η Σοχάγκ είναι ένα από τα θερμότερα μέρη της Αιγύπτου λόγω της θέσης της στην ανατολική πλευρά της Σαχάρας στη Βόρεια Αφρική. Η Σοχάγκ κατατάσσεται στο 5ο πιο ξηρό μέρος στην Αίγυπτο και το 9ο σε παγκόσμιο επίπεδο. Επίσης κατετάγη 4ο πιο ζεστό μέρος στην Αίγυπτο και 296ο σε παγκόσμιο επίπεδο. Πολυμέσα σχετικά με το θέμα Sohag στο Wikimedia Commons
Κάρολος Φρειδερίκος Β΄ της Βυρτεμβέργης-Ελς

Ο Κάρολος-Φρειδερίκος Β΄, γερμ. Karl-Friedrich II (7 Φεβρουαρίου 1690 - 14 Δεκεμβρίου 1761) από τον Οίκο της Βυρτεμβέργης ήταν δούκας της Βυρτεμβέργης-Ελς (1704-1744).

 Ήταν ο πρωτότοκος γιος του Χριστιανού-Ούλριχ Α΄ δούκα της Βυρτεμβέργης-Ελς και της Σίβυλλας-Μαρίας των Βέττιν, κόρης του Χριστιανού Α΄ δούκα της Σαξονίας-Μέρσεμπουργκ. Το 1761 απεβίωσε στο Ελς (Πολωνικά: Ολεσνίτσα) σε ηλικία 71 ετών, άτεκνος και τον διαδέχθηκε ο νεότερος ανιψιός του Κάρολος-Χριστιανός-Έρντμαν. Νυμφεύτηκε το 1709 τη Σίβυλλα-Καρλόττα, κόρη του Φρειδερίκου-Φερδινάνδου δούκα της Βυρτεμβέργης-Βάιλτινγκεν, γιου του Μάνφρετ Α΄ (γιου του Ιουλίου-Φρειδερίκου). Δεν απέκτησαν απογόνους. Johann Christian Benjamin Regehly: Geschichte und Beschreibung von Carlsruhe in Oberschlesien, p. 30 Karl Friedrich Pauli: Allgemeine preussische staats-geschichte, samt aller dazu gehörigen ..., p. 562 Carl Pfaff: Fürstenhaus und Land Württemberg ..., p. 141
Παραλία Σκοτίνας Πιερίας

Για οικισμούς κ.λπ. με ίδιο όνομα στην Ελλάδα, δείτε: Παραλία. Η Παραλία Σκοτίνας, επίσημα Παραλία Σκοτίνης, είναι παραθαλάσσιος οικισμός του δήμου Δίου - Ολύμπου (υψόμετρο 5 μέτρα).

 Η Παραλία Σκοτίνας βρίσκεται στο νότιο Θερμαϊκό κόλπο και νότια του χείμαρρου Ζυλιάνα που πηγάζει από τον Όλυμπο. Δυτικά του χωριού περνάει η Σιδηροδρομική γραμμή Πειραιά - Θεσσαλονίκης και ο αυτοκινητόδρομος Α1 ή ΠΑΘΕ. Στα βόρεια συνορεύει με τη Λεπτοκαρυά (5 χιλιόμετρα), δυτικά με την Σκοτίνα και νότια με την Παραλία Παντελεήμονα. Την καλοκαιρινή περίοδο προσελκύει παραθεριστές κυρίως από την Ευρώπη. Δεν είναι τυχαίο ότι από ιδρύσεως του θεσμού των γαλάζιων σημαιών της ΕΕ η αμμουδερή Παραλία Σκοτίνας βραβεύεται ανελλιπώς κάθε καλοκαίρι. Επίσης διαθέτει ξενοδοχειακές μονάδες, κάμπινγκ, παιδικές κατασκηνώσεις και κατασκηνώσεις νέων (ΓΕΧΑ Λαρίσης). Υπάρχουν επίσης εστιατόρια, ταβέρνες, καφετέριες και νυχτερινά κέντρα διασκέδασης. Στην Παραλία Σκοτίνας βρίσκεται το ΚΕ.Δ.Α (Κέντρο Διασποράς Αεροπορίας Σκοτίνας), παραθεριστικό κέντρο της Πολεμικής Αεροπορίας. Επίσης εδώ βρίσκεται και το μεγαλύτερο κάμπινγκ των Βαλκανίων (Πρώην Ε.Ο.Τ.) αλλά προς το παρόν παραμένει κλειστό (Μάρτιος 2015). Σε αυτό έγινε το 1999 με την συμμετοχή 1.620 αυτοκινήτων, η 13η παγκόσμια συνάντηση των φίλων του αυτοκινήτου Citroen DCV Ως οικισμός αναφέρεται επίσημα το 1971. Σύμφωνα με το σχέδιο Καλλικράτης μαζί με την Σκοτίνα και την Άνω Σκοτίνα αποτελούν την τοπική κοινότητα Σκοτίνης που ανήκει στη δημοτική ενότητα Ανατολικού Ολύμπου του δήμου Δίου - Ολύμπου και σύμφωνα με την απογραφή του 2011 έχει πληθυσμό 66 κατοίκους. Εγκυκλοπαίδεια Μαλλιάρης- Παιδεία, τόμος 24, σελ. 27. Γιάννης Καζταρίδης, Κατερίνη- Από τη μικρή κώμη στην πολύτροπη πόλη, σελ. 93, 213, 275.
Αιθιοπικές γενικές εκλογές 2021

Στις 21 Ιουνίου 2021 διεξήχθησαν γενικές εκλογές στην Αιθιοπία, για να εκλεγούν τα 436 από τα 547 μέλη της Βουλής των Αντιπροσώπων του Αιθιοπικού κοινοβουλίου. Οι εκλογές κανονικά θα διεξάγονταν τον Αύγουστο του 2020, αλλά αναβλήθηκαν δύο φορές ως τώρα, λόγω της πανδημίας κορονοϊού και των πολεμικών συγκρούσεων στο Τιγκράι. Στο ένα πέμπτο της χώρας, δηλαδή στις 111 από τις 547 περιφέρειες, η διεξαγωγή των εκλογών ήταν προσωρινά αδύνατη για τις 21 Ιουνίου και αναβλήθηκε αρχικά για τις 6 Σεπτεμβρίου 2021, και μετά για τις 30 Σεπτεμβρίου 2021.

 Από τα 110 εκατομμύρια που είναι ο συνολικός πληθυσμός της Αιθιοπίας οι εγγεγραμμένοι ψηφοφόροι για αυτές τις εκλογές ήταν γύρω στα 37 εκατομμύρια. Γύρω στα 40 κόμματα συμμετείχαν στις εκλογές. Το Κόμμα Ευημερίας του Πρωθυπουργού Άμπιι Αχμέτ συμμετείχε με 2.432 υποψήφιους, ενώ το δεύτερο μεγαλύτερο κόμμα, οι Πολίτες της Αιθιοπίας για Κοινωνική Δικαιοσύνη, με 1.385 υποψήφιους. Ορισμένα από τα κόμματα της αντιπολίτευσης μποϊκοτάραν τις εκλογές και αρκετοί αρχηγοί και μέλη κομμάτων κατά την προεκλογική περίοδο είχαν συλληφθεί και βρίσκονταν υπό κράτηση. Σύμφωνα με το Σύνταγμα της Αιθιοπίας τα 547 μέλη της Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό από ισάριθμες μονοεδρικές εκλογικές περιφέρειες. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Αιθιοπίας,ηλικίας άνω των 18 ετών, υπό την προϋπόθεση να έχουν διαμείνει στην περιφέρεια που ψηφίζουν για τουλάχιστον 6 μήνες και να μην έχουν αποστερηθεί το δικαίωμα με δικαστική απόφαση ή ιατρική διάγνωση.
Mark I & Mark II

Το Mark I & Mark II είναι ο τίτλος μιας συλλογής τραγουδιών του χαρντ ροκ συγκροτήματος Deep Purple. Κυκλοφόρησε σαν διπλός δίσκος βινυλίου το Δεκέμβριο του 1973 στη Νότια Αφρική, την Αυστραλία, τη Νέα Ζηλανδία και την Ευρώπη εκτός της Μεγάλης Βρετανίας σημειώνοντας καλές πωλήσεις μόνο στη Γερμανία, όπου βραβεύθηκε ως χρυσός δίσκος. Το άλμπουμ περιείχε συνολικά δεκαέξι κομμάτια, οκτώ από την πρώτη γραμμή του συγκροτήματος με τον Ροντ Έβανς και το Νικ Σίμπερ στα φωνητικά και το μπάσο αντίστοιχα, και άλλα οκτώ από τη δεύτερη γραμμή των Deep Purple με τον Ίαν Γκίλαν και τον Ρότζερ Γκλόβερ στις αντίστοιχες θέσεις. Η συγκεκριμένη συλλογή είναι μία από τις ελάχιστες του συγκροτήματος που δεν εκδόθηκε ποτέ σε CD.

 Δίσκος 11. Hush (South)2. Mandrake Root Blackmore, Evans, Lord)3. Why Didn't Rosemary (Blackmore, Evans, Simper, Paice, Lord)4. Hey Joe (Roberts)5. Wring that Neck (Blackmore, Simper, Paice, Lord)6. Emmaretta (Blackmore, Evans, Lord)7. Help (Lennon, McCartney)8. Chasing Shadows (Paice, Lord)Δίσκος 21. Black Night (Blackmore, Gillan, Glover, Paice, Lord)2. Speed King (Blackmore, Gillan, Glover, Paice, Lord)3. Strange Kind of Woman (Blackmore, Gillan, Glover, Paice, Lord)4. Into the Fire (Blackmore, Gillan, Glover, Paice, Lord)5. When a Blind Man Cries (Blackmore, Gillan, Glover, Paice, Lord)6. Smoke on the Water (Blackmore, Gillan, Glover, Paice, Lord)7. Woman from Tokyo (Blackmore, Gillan, Glover, Paice, Lord)8. Highway Star (Blackmore, Gillan, Glover, Paice, Lord) Mark I & Mark II (άλμπουμ)Επίσημη κυκλοφορία: Δεκέμβριος 1973 Mark I & Mark II (άλμπουμ) Γερμανία (IFPI Certification): Χρυσός Οι μουσικοί οι οποίοι έχουν παίξει σε τραγούδια αυτού του δίσκου προέρχονται από δύο διαφορετικές εποχές του συγκροτήματος, την Mark I (1968-1969) και την Mark II 1969-1973) και είναι οι εξής: Ίαν Γκίλαν - φωνητικά Ροντ Έβανς - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Νικ Σίμπερ - μπάσο Ίαν Πέις - τύμπανα The Complete Deep Purple, Michael Heatley, Reynolds & Hearn, 2005 Mark I & II - The South African Rock Encyclopedia
Ηφαιστειακός πόρος

Ο ηφαιστειακός πόρος, ή ηφαιστειακό φρέαρ είναι υπόγεια γεωλογική διάτρηση, μέσα από την οποία το μάγμα φθάνει με εκρηξιγενείς διεργασίες στην επιφάνεια του γεωφλοιού. Στην ουσία πρόκειται για εκρηξιγενή δομή οχετού διαφυγής αερίων και μαγματικής μάζας λόγω υπερβολικής πίεσης. Ο ηφαιστειακός πόρος αποτελεί τον κεντρικό άξονα σχηματισμού ηφαιστείου και το βασικότερο μέρος αυτού.

 Ο ηφαιστειακός πόρος είναι το κυριότερο τμήμα ενός ηφαιστείου, οποιουδήποτε τύπου, άνευ της παρουσίσς του οποίου δεν νοείται ηφαίστειο ή ηφαιστειακή διεργασία. Τούτο έχοντας καροτόμορφο σχηματισμό σε υπόγεια κάθετη διάταξη προς το γεωειδές συνδέει το χώρο - εστία του διάπυρου μάγματος, την λεγόμενη και υποηφαίστεια περιοχή, μη γνωστή σε ανθρώπινη παρατήρηση, με την επιφάνεια της Γης, χέρσα ή υποθαλάσσια, καταλήγοντας στον ηφαιστειακό κρατήρα. Τα τοιχώματά του δημιουργούνται από στερεοποιημένο μάγμα το οποίο και διατηρεί την μορφή του, επιτρέποντας έτσι μέσω αυτού την ανάδυση της ρευστής μορφής του μάγματος. Βασική αιτία της δημιουργίας του ηφαιστειακού πόρου είναι οι βίαιες και εκρηκτικές διεργασίες των αερίων μαζών των πτητικών ενώσεων του διάπυρου μάγματος, όπου κάτω από υπερβολική πίεση, δημιουργούν αυτόν στα υπερκείμενα στρώματα ως δίοδο εκτόνωσης, με τελική κατάληξη την επιφάνεια. Συνέπεια δε αυτής της κατάληξης είναι η πτώση της πίεσης εντός του συστήματος με επακόλουθο την ταχύτατη ανάδυση του μάγματος συνοδευόμενη με μια υπερηχητική έκρηξη, όπως συμβαίνει αναλογικά στον εκπωματισμό φελλού ανακινούμενης φιάλης αφρώδους ποτού (π.χ. σαμπάνιας). Βέβαια η παραπάνω δράση των πτητικών αερίων του μάγματος ως βασική αιτία της δημιουργίας του ηφαιστειακού πόρου επιβεβαιώθηκε πειραματικά από τον Γάλλο γεωλόγο Ντομπρέ που κατάφερε να δημιουργήσει πόρους σε γρανιτικά πετρώματα χρησιμοποιώντας αέρια υπό πίεση 2.300 ατμοσφαιρών. Άλλη δευτερεύουσα αιτία δημιουργίας ηφαιστειακού πόρου είναι η μειωμένη στερεότητα του γεωφλοιού στο σημείο δημιουργίας αυτού, όπου μια εδαφική βαθιά ρωγμή μπορεί να οδηγήσει σ΄ αυτήν. Με τις επαναλαμβανόμενες ηφαιστειακές διεργασίες και τη δημιουργία ηφαιστειακού κώνου πολλές φορές εμφανίζεται ο πόρος αυτός να διακλαδίζεται σε επιμέρους καλούμενοι "δευτερεύοντες πόροι", ή "παρασιτικοί πόροι", οι οποίοι με τη σειρά τους δημιουργούν τους δευτερεύοντες , ή παρασιτικούς ηφαιστειακούς κώνους. Τέλος σημειώνεται ότι οι διαστάσεις των ηφαιστειακών πόρων (ύψος, διάμετρος), η λεπτομερής μορφή τους καθώς και η χημική σύστασή τους διαφέρουν από ηφαίστειο σε ηφαίστειο χωρίς να υφίσταται τίποτε το σταθερό, υποκείμενα σε συνεχείς μεταβολές μετά από κάθε συναφή δραστηριότητα. "Νεώτερον Εγκυκλοπαιδικόν Λεξικόν Ηλίου" τ.9ος, σ.402-403 "Μεγάλη Ελληνική Εγκυκλοπαίδεια" τ.ΙΒ΄, σ.406-407,
Λόφος Κολωνού

Να μην συγχέεται με τον Λόφο Ιππείου Κολωνού στην Αθήνα. Ο Λόφος Κολωνού είναι λόφος στην Κεντρική Ελλάδα. Βρίσκεται στο στενό παραλιακό πέρασμα γνωστό ως Θερμοπύλες και βρίσκεται κοντά στην πόλη της Λαμίας.

 Ο λόφος είναι γνωστός ως χώρος της τελικής πτώσης των 300 Σπαρτιατών κατά τη διάρκεια της Μάχης των Θερμοπυλών το 480 π.Χ. Το 1939, ο Σπυρίδων Μαρινάτος, Έλληνας αρχαιολόγος, βρήκε μεγάλο αριθμό περσικών βελών γύρω από το λόφο, το οποίο άλλαξε την μέχρι σήμερα αποδεκτή ταυτοποίηση του χώρου, όπου οι Έλληνες έπεσαν σκοτωμένοι από τα περσικά βέλη.Στην αρχαιότητα, τοποθετήθηκε μια αναμνηστική πλάκα στην περιοχή αλλά η αρχική πέτρα δεν έχει διασωθεί. Το 1955 ανεγέρθηκε νέα πέτρα με το επίγραμμα του Σιμωνίδη χαραγμένο πάνω του.
Όπερα του Μπαϊρόιτ

Η Όπερα του Μπαϊρόιτ είναι χτισμένη στον «πράσινο λόφο» της ομώνυμης πόλης στη Γερμανία. Η ανέγερση του οικοδομήματος διήρκεσε από το 1872 μέχρι το 1875. Αρχιτέκτων ήταν ο Όττο Μπρίκβαλντ ενώ τα σχέδια ήταν του Ρίχαρντ Βάγκνερ σε στυλ ελληνιστικού ρομαντισμού.

 http://www.bayreuther-festspiele.de Richard-Wagner-Festspielhaus beim Bayerischen Landesamt für Denkmalpflege Richard-Wagner-Festspielhaus bei structurae.de Innsbrucker Nachrichten, 28. Mai 1872: Die Grundsteinlegung zum Wagner-Theater Jörg Brauns: Dispositive. Überlegungen zur Ausdifferenzierung von Mediensystemen (2001) Αρχειοθετήθηκε 2004-06-27 στο Wayback Machine.
495 Ευλαλία

Η Ευλαλία (Eulalia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,78. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Ευλαλίας εκτιμάται σε 38,9 χιλιόμετρα (από δεδομένα του IRAS), ενώ η μάζα της σε 61,4 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι Xc, ενώ το άλβεδό της είναι 0,057 (από δεδομένα του IRAS). Η Ευλαλία περιστρέφεται γύρω από τον εαυτό της μία φορά κάθε 29 ώρες και 12 λεπτά, μία πολύ αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Πανεπιστήμιο Σαπιέντσα Ρώμης

Το Πανεπιστήμιο Σαπιέντσα της Ρώμης (ιταλικά: Sapienza Università di Roma) είναι το μεγαλύτερο πανεπιστήμιο της Ευρώπης και ένα από τα μεγαλύτερα παγκοσμίως (μετά το Εθνικό Αυτόνομο Πανεπιστήμιο του Μεξικό της Πόλης του Μεξικού και πριν το Πανεπιστήμιο του Καΐρου). Ιδρύθηκε στη Ρώμη στις 20 Απριλίου 1303 με απόφαση του Πάπα Βονιφάτιου Η΄. Έχει 21 σχολές, 257 τμήματα και ινστιτούτα, 21 μουσεία και πάνω από 150 βιβλιοθήκες.

 Στις 29 Απριλίου του 1966, επεισόδια μεταξύ αριστερών και ακροδεξιών φοιτητών του Πανεπιστημίου προκάλεσαν επέμβαση της αστυνομίας. Η ατμόσφαιρα στο πανεπιστήμιο ήταν ηλεκτρισμένη ύστερα από τον θανάσιμο τραυματισμό σπουδαστή, κατά τη διάρκεια σοβαρών επεισοδίων που σημάδεψαν την πρώτη μέρα των φοιτητικών εκλογών τρεις μέρες νωρίτερα. Σχολή Αεροναυπηγικής Σχολή Ανατολικών Σπουδών 1η Σχολή Αρχιτεκτονικής Λουντοβίκο Κουαρόνι 2η Σχολή Αρχιτεκτονικής Βάλλε Τζιούλια Σχολή Δημοσίων Σχέσεων 1η Σχολή Ιατρικής 2η Σχολή Ιατρικής Σχολή Κοινωνιολογίας Σχολή Μαθηματικών, Φυσικής και Φυσικών Επιστημών Σχολή Μηχανολογίας Νομική Σχολή Σχολή Οικονομίας Σχολή Πολιτικών Επιστημών Σχολή Στατιστική επιστήμης Φαρμακευτική Σχολή Σχολή Φιλολογίας Φιλοσοφική Σχολή 1η Σχολή Ψυχολογίας 2η Σχολή Ψυχολογίας Σχολή Βιβλιοθηκονομίας Σχολή Ανθρωπιστικών Επιστημών H επίσημη ιστοσελίδα του πανεπιστημίου
Κουκιά

Η κουκιά (ελληνιστί: Βίκος ο κύαμος, Βικία η φάβα, λατινιστί:Vicia faba) είναι ποώδες, ετήσιο φυτό της οικογένειας των Κυαμοειδών (Fabaceae), του γένους Βίκος (Vicia) που καλλιεργείται για τους καρπούς του. Τα φύλλα του είναι σύνθετα πτερωτά, τα άνθη της σχηματίζουν βότρυς και μοιάζουν με αυτά του πίσου (μπιζελιά). Έχει λευκή ή ιώδη χροιά με μία χαρακτηριστική μαύρη κηλίδα σε κάθε πέταλο. Το ύψος του φυτού φτάνει το ένα μέτρο και η συγκομιδή των καρπών είναι σχετικά εύκολη, επειδή ο βλαστός του είναι ίσιος ενώ στα περισσότερα είδη των ψυχανθών είναι περιεστραμμένος. Σε παλαιότερη ταξινόμηση το επιστημονικό όνομα της κουκιάς ήταν Faba vulgaris (ελληνιστί: Κύαμος ο κοινός).

 Καλλιεργείται σε ψυχρές και εύκρατες περιοχές. Καταγωγή του είναι η Ασία και η Κίνα όπου γίνεται η μεγαλύτερη παραγωγή παγκοσμίως. Ευδοκιμεί σε όλα τα χώματα που έχουν καλή στράγγιση. Η σπορά γίνεται τον Οκτώβριο και η ύδρευση την άνοιξη. Ο καρπός είναι κοντός, χονδρός, άμισχος και περιέχει περί τους δέκα ογκώδεις σπόρους, τα γνωστά κουκιά (εν. κουκκί) ή κύαμοι (εν. κύαμος). Η θρεπτική αξία του κυάμου είναι μεγάλη, επειδή είναι πλούσιος σε πρωτεΐνες. Κάθε καρπός περιέχει 72% ύδωρ, 8% πρωτεΐνες, 20% υδατάνθρακες, 5% φυτικές ίνες και 1% φυτικά έλαια. Είναι πλούσιος σε φολικό οξύ (104 mg ανά 100 γραμμ.), φωσφόρο, μαγγάνιο, μαγνήσιο, χαλκό, κάλιο, νάτριο, σίδηρο. Περιέχει επίσης λιπαρά οξέα ω6 152 mg/100γρ και ω3 12.0 mg/100γρ. Ο κύαμος καταναλώνεται μαγειρεμένος χλωρός ή ξηρός. Οι καρποί που προορίζονται προς κατανάλωση ως χλωροί μαζεύονται 10 μέρες μετά το δέσιμο του καρπού. Εκτός από τροφή για τον άνθρωπο χρησιμοποιείται και ως ζωοτροφή καθώς και για λίπανση των εδαφών αφού είναι πλούσια σε άζωτο. Αυτή είναι η γνωστή χλωρή λίπανση. Στην Ελλάδα καλλιεργούνται διάφορες ποικιλίες όπως «κουκιά Σεβίλλης» με μακρούς καρπούς, «πρώιμα Χίου» με τους πλατείς σπόρους «φούλια» με μικρούς καρπούς που συνήθως δίνονται σε ζωοτροφές, «κοινά κουκιά» με κοντό καρπό και μεγάλα αλλά λίγα σπόρια και άλλες. Ο κύαμος μπορεί να προκαλέσει δηλητηρίαση στα ζώα και στον άνθρωπο γνωστή ως κυάμωση, που εκδηλώνεται ως αιμολυτική αναιμία και σε πολλές περιπτώσεις είναι θανατηφόρος. Η κυάμωση προκαλείται σε άτομα που έχουν κληρονομήσει την ανεπάρκεια του ενζύμου G6PD. Κατά την αρχαιότητα ο κύαμος χρησιμοποιήθηκε ως μέσο επιλογής των αρχόντων, μετά την εγκαθίδρυση του δημοκρατικού πολιτεύματος στην Αθήνα. Ανάλογα με τον τρόπο εκλογής, το "κυαμεύειν" λάμβανε δύο διαφορετικές σημασίες: Είτε με τη σημασία του "κληρώνονται" (κυαμεύονται) είτε το "κυαμεύσαι" (=ψήφος με κύαμο). Από τις εκφράσεις αυτές διατηρήθηκε και στη σημερινή νεοελληνική "έλαβε πολλά κουκιά στην ψηφοφορία" ή "δεν μετράμε κουκιά" (=ψήφους). Broad beans στο The Royal Horticulture Society (Αγγλικά) Fava beans and G6PD Deficiency information (Αγγλικά) Vicia faba στο Purdue University (Αγγλικά)
Ρίτσμοντ Γκρην

Το Ρίτσμοντ Γκρην (αγγλικά: Richmond Green, μτφ. πράσινο του Ρίτσμοντ) είναι πάρκο και χώρος αναψυχής στην περιοχή του κεντρικού Ρίτσμοντ στο νοτιοδυτικό Λονδίνο. Αποτελεί ιδιοκτησία του αγγλικού στέμματος και ενοικιάζεται από τον τοπικό δήμο του Ρίτσμοντ. Έχει τετράγωνο σχήμα και έκταση 0,05 τ.χλμ., ενώ στην βορειοανατολική πλευρά του συνορεύει με ένα μικρότερο πάρκο το οποίο ονομάζει Λιτλ Γκρην (Little Green, μικρό πράσινο).

 Περιμετρικά του πάρκου υπάρχουν διάφορα ιστορικά κτήρια τα οποία χρησιμοποιούνται ως κατοικίες, και τα οποία στην πλειοψηφία τους είναι προστατευόμενα από την αγγλική νομοθεσία λόγω του ιστορικού και πολιτιστικού χαρακτήρα τους, καθώς και η κρήνη του 19ου αιώνα στην νοτιοανατολική πλευρά του πάρκου. Σε πολύ κοντινή απόσταση βρίσκεται η πύλη του παλατιού του Ρίτσμοντ, το θέατρο του Ρίτσμοντ, και η δανειστική βιβλιοθήκη της πόλης. Κατά τον Μεσαίωνα αποτελούσε χώρο διεξαγωγής κονταρομαχιών των Άγγλων ιπποτών, καθώς βρίσκεται ακριβώς έξω από την παλιά πύλη του παλατιού, ενώ από τον 16ο αιώνα διοργανώνοντας αγώνες τοξοβολίας, και από τον 18ο και έπειτα αγώνες κρίκετ. Αξιόλογα κτήρια επίσης είναι τα δύο επί της οδού Πόρτλαντ Τέρας (Portland Terrace) με απευθείας θέα στο πάρκο, τα οποία κτίστηκαν το 1724 για την στέγαση του υπηρετικού προσωπικού της Καρολίνας του Άνσμπαχ , σύζυγο του βασιλιά Γεωργίου Β´, και ενοικιάζονται πλέον ως ιδιωτικά διαμερίσματα. Ο εξερευνητής του 19ου αιώνα, Ρίτσαρντ Μπάρτον, έμενε στο 2ο κτήριο. "Richmond Green properties", Local history notes, Local Studies Collection, London Borough of Richmond upon Thames, 3 August 2009 Friends of Richmond Green Richmond Local History Society The Richmond Society
Οικογένεια Ράλλη (αθηναϊκός κλάδος)

Οι Ράλληδες των Αθηνών αποτελούν κλάδο οικογένειας Ράλλη εκ Κωνσταντινουπόλεως, μέλη της οποίας διακρίθηκαν στο εμπόριο, τα νομικά και την πολιτική. Ο κλάδος των Αθηνών ανέδειξε τρεις πρωθυπουργούς καθώς και αρκετούς στρατιωτικούς και νομικούς.

 Ράλλης, γενάρχης του αθηναϊκού κλάδου των ΡάλληδωνΑλέξανδρος Ράλλης (1760 - 1821), διπλωμάτης και γιος του προηγουμένουΚωνσταντίνος Ράλλης, γιος του ΑλέξανδρουΜιλτιάδης Ράλλης, δικαστικός και γιος του ΚωνσταντίνουΚωνσταντίνος Ράλλης, καθηγητής εκκλησιαστικού δικαίου, μέλος της Ακαδημίας Αθηνών και γιος του Μιλτιάδη Δημήτριος Ράλλης, αξιωματικός του στρατού και γιος του ΜιλτιάδηΑλέξανδρος Ράλλης, αντιναύαρχος του Πολεμικού Ναυτικού, σύζυγος Ζωής Ιωάννη Μανέτα και γιος του ΔημητρίουΚωνσταντίνος Ράλλης, πρέσβης, σύζυγος Υβόννης Παπαδοπούλου και γιος του ΑλεξάνδρουΓεώργιος Ράλλης, νομικός, πρόεδρος του Αρείου Πάγου, πολιτικός και γιος του ΑλέξανδρουΔημήτριος Ράλλης, πρέσβης και γιος του ΓεωργίουΑλεξάνδρα Ράλλη, σύζυγος Διονυσίου Στεφάνου και κόρη του ΔημητρίουΑλέξιος - Παύλος Στεφάνου, πρέσβης και γιος της ΑλεξάνδραςΑλέξανδρος Ράλλης, πρέσβης, σύζυγος Στυλιανής Παναγιωτοπούλου και γιός του Γεωργίου, Χαρίκλεια Ράλλη, σύζυγος Περικλή Αργυρόπουλου και κόρη του ΜιλτιάδηΠηνελόπη σύζυγος του Γεωργίου κόρη του Ζώη ΠάνουΑλέξανδρος Ράλλης, διπλωμάτης, σύζυγος Σοφίας Δεσποτοπούλου και γιος του ΓεωργίουΠηνελόπη Ράλλη, σύζυγος Ιωάννη Γρυπάρη και κόρη του ΑλεξάνδρουΕλένη Ράλλη, σύζυγος Περικλή Σούτσου και κόρη του Γεωργίου Δημήτριος Ράλλης, υφηγητής νομικής, πρωθυπουργός της Ελλάδας και γιος του ΓεωργίουΙωάννης Ράλλης, πρωθυπουργός της Ελλάδας, σύζυγος σε α΄ γάμο με την Ασπασία Κυριακούλη Μαυρομιχάλη & σε β΄ με την Ζαΐρα Γεωργίου Θεοτόκη και γιος του ΔημητρίουΓεώργιος Ράλλης, πρωθυπουργός της Ελλάδας και γιος του Ιωάννη από τον γάμο του με την Ζαΐρα ΘεοτόκηΖαΐρα Ράλλη - Παπαληγούρα, καθηγήτρια ψυχολογίας στο Αριστοτέλειο Πανεπιστήμιο Θεσσαλονίκης, σύζυγος του Αναστάσιου Παπαληγούρα και κόρη του ΓεωργίουΛένα Παπαληγούρα, ηθοποιός και κόρη της ΖαΐραςΔημήτριος Ράλλης, δικηγόρος, διευθυντής πολιτικού γραφείου Ιωάννη Ράλλη και γιος του ΙωάννηΓεώργιος Δ. Ράλλης, βουλευτής και γιος του Δημητρίου Μαρίκα Ράλλη, σύζυγος του Νικολάου Πάππου και κόρη του ΔημητρίουΛουκία Πάππου, οδηγός αυτοκινήτων και κόρη της Μαρίκας Κατερίνα Πάππου, σύζυγος του Περικλή Σακελλάριου και κόρη της Μαρίκας
Τσου Φανγκγιού

O Τσου Φανγκγιού (Zhu Fangyu, κινεζικά:朱芳雨, πινγίν:Zhū Fāngyǔ) είναι Κινέζος πρώην επαγγελματίας καλαθοσφαιριστής, ο οποίος πέρασε όλη τη σταδιοδρομία του με τους Γκουανγκντόνγκ Σάουθερν Τάιγκερς στο Πρωτάθλημα Κίνας (CBA). Ονομάστηκε «Βροχή Τριπόντων», λόγω της ικανότητάς του να σημειώνει τρίποντα σε κρίσιμες στιγμές κατά τη διάρκεια των αγώνων. Αγωνιζόταν ως σμολ φόργουορντ.

 Κατά τη διάρκεια της 18ετούς σταδιοδρομίας του, ο Τσου βοήθησε τους Γκουανγκντόνγκ Σάουθερν Τάιγκερς να κερδίσουν οκτώ τίτλους CBA, οι οποίοι ήταν σε ισοβαθμία οι περισσότεροι στην ιστορία του πρωταθλήματος κατά τη στιγμή της απόσυρσης του. Ονομάστηκε τέσσερις φορές ο Πολυτιμότερος Παίκτης των Τελικών CBA - το 2005, το 2008, το 2009 και το 2010 - και κέρδισε το βραβείο του Πολυτιμότερου Παίκτη της κανονικής περιόδου CBA τις σεζόν του 2008 και του 2012. Στις 19 Φεβρουαρίου του 2016, σε έναν αγώνα εναντίον των Σαντόνγκ Γκόλντεν Σταρς, ο Τσου έγινε ο πρώτος παίκτης στην ιστορία του CBA που σημείωσε περισσότερους από 11.000 πόντους σταδιοδρομίας, αφού προηγουμένως είχε γίνει ο πρώτος που ξεπέρασε το ορόσημο των 10.000 πόντων.Ο Τσου αποσύρθηκε στο τέλος της σεζόν του 2016-17 ως ηγέτης του CBA σε αγώνες που έπαιξε (698), σε πόντους που σημειώθηκαν (11.165) και σε εύστοχα τρίποντα (1.607), καθώς επίσης και ισοφάρισε το ρεκόρ των περισσότερων σεζόν με την ίδια ομάδα (18). Στη συνέχεια, έγινε ο γενικός διευθυντής για τους Σάουθ Τάιγκερς. Ο Τσου ήταν μακροχρόνιο μέλος της Εθνικής Κίνας. Υπήρξε ο καλύτερος σουτέρ τριπόντων της ομάδας, βοηθώντας την Κίνα να κερδίσει το χρυσό στους Ασιατικούς Αγώνες του 2006 και του 2010, καθώς και στο Ασιατικό Πρωτάθλημα του 2011. Επίσης, έπαιξε με την Κίνα στους Ολυμπιακούς Αγώνες του 2004, του 2008 και του 2012, καθώς και στα Παγκόσμια Πρωταθλήματα του 2002 και του 2006. Ο Τσου ήταν παντρεμένος με την αθλήτρια της ρυθμικής γυμναστικής Χου Μέι, την οποία συνάντησε στους Θερινούς Ολυμπιακούς Αγώνες του 2004, από το 2008 έως το 2013. Απέκτησαν 2 παιδιά πριν από το διαζύγιό τους, το οποίο εκδόθηκε λόγω ισχυρισμών απιστίας. Προφίλ στο Asia-Basket.com Προφίλ στο China.org
Μαρία Άννα της Νάπολης και της Σικελίας

Η Μαρία Άννα της Νάπολης και της Σικελίας (Maria Anna di Napoli e di Sicilia, 23 Νοεμβρίου 1775 - 22 Φεβρουαρίου 1780) ήταν κόρη του Φερδινάνδου, Δούκα της Καλαβρίας.

 Η Μαρία Άννα Ιωσηφίνα Αντωνία Φραγκίσκη Γαϊτανή Θηρεσία Αμαλία Κλημεντίνη γεννήθηκε στις 23 Νοεμβρίου 1775 στο Βασιλικό Παλάτι της Νάπολης, και ήταν του Φερδινάνδου, Δούκα της Καλαβρίας, και της Αρχιδούκισσας Μαρίας Καρολίνας της Αυστρίας. Ονομάσθηκε Μαρία Άννα από την μητρική θεία της Αρχιδούκισσα Μαρία Άννα της Αυστρίας. Λόγω του γεγονότος ότι η Μαρία Άννα γεννήθηκε μόλις δέκα μήνες μετά τη γέννηση του αδελφού της Κάρολου, η γέννησή της ήταν εξαιρετικά δύσκολη για τη μητέρα της Μαρία Καρολίνα, και για το μωρό. Ήταν ένα πολύ ευαίσθητο και αδύναμο παιδί. Η υγεία της ήταν πολύ εύθραυστη σε σχέση με τον αδελφό της Κάρολο, ο οποίος αρρώστησε από ευλογιά, μεταφέρθηκε αμέσως στο Παλάτι της Καζέρτα για να αποτρέψουν τη Μαρία Άννα να αρρωστήσει. Ο Κάρολος πέθανε στις 17 Δεκεμβρίου 1778, σε ηλικία μόλις τριών ετών. Παρά τις προσπάθειες, η Μαρία Άννα προσβλήθηκε από ευλογιά. Πέθανε στις 22 Φεβρουαρίου 1780 στο Βασιλικό Παλάτι της Νάπολης σε ηλικία 4 ετών. Είναι θαμμένη στη Βασιλική της Αγίας Κλάρας της Νάπολης. 23 Νοεμβρίου 1775 – 22 Φεβρουαρίου 1780: Η Βασιλική Υψηλότητα Πριγκίπισσα Μαρία Άννα της Νάπολης και της Σικελίας, Πριγκίπισσα των Βουρβόνων-Δύο Σικελιών
Νασιονάλ Φουτεμπόλ Κλούμπε

Η Νασιονάλ Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Μανάους. Ιδρύθηκε στις 13 Ιανουαρίου 1912. Έδρα της ομάδας είναι το Αρένα Αμαζόνια, χωρητικότητας 46000 θεατών. Το 1975 η ομάδα συμμετείχε στο Πρωτάθλημα ποδοσφαίρου ανδρών Βραζιλίας. όπως και το 1985.

 Campeonato Amazonense: 1916, 1917, 1918, 1919, 1920, 1922, 1923, 1933, 1936, 1937, 1939, 1941, 1942, 1945, 1946, 1950, 1957, 1963, 1964, 1968, 1969, 1972, 1974, 1976, 1977, 1978, 1979, 1980, 1981, 1983, 1984, 1985, 1986, 1991, 1995, 1996, 2000, 2002, 2003, 2007, 2012, 2014. Torneio Início do Campeonato Amazonense: 1946, 1948, 1962, 1964, 1967, 1970, 1973, 1974, 1975, 1978, 1981, 1992, 1999, 2000 Taça Pacto Amazônico: 1981 King of Morocco Cup (Rabat): 1984 Arquivo de Clubes
Θωμάς Μαύρος

Ο Θωμάς Μαύρος (Καλλιθέα Αττικής, 31 Μαΐου 1954) είναι Έλληνας πρώην διεθνής ποδοσφαιριστής. Θεωρείται ως ένας από τους καλύτερους του αθλήματος και από τους ικανότερους σκόρερ που ανέδειξε η Ελλάδα. Είναι πρώτος σκόρερ όλων των εποχών στην Α' Εθνική κατηγορία με 261 γκολ.

 Ξεκίνησε την καριέρα του σε ηλικία 16 ετών το 1970 με την ομάδα του Πανιωνίου. Από πολύ νωρίς φανέρωσε τη μεγάλη του αξία και έτσι το 1976 τον απέκτησε η ΑΕΚ στην ομάδα της. Την πρώτη του χρονιά με την ΑΕΚ έφτασε στον ημιτελικό του κυπέλλου ΟΥΕΦΑ (1976-77). Τις χρονιές 1978, 1979 ο Θωμάς Μαύρος κέρδισε το πρωτάθλημα με την ΑΕΚ, ενώ το 1978 και το 1983 το κύπελλο. Όλα αυτά, στη σπουδαία εκείνη την περίοδο για την ομάδα των "κιτρινόμαυρων", όπου συμπαίκτες του υπήρξαν, μεταξύ άλλων, οι Μίμης Παπαϊωάννου, Χρήστος Αρδίζογλου και Ντούσαν Μπάγεβιτς. Το 1987, έπειτα από έντεκα χρόνια παρουσίας στην "Ένωση", επέστρεψε στον Πανιώνιο. Το 1990, σε ηλικία 36 ετών και για τέταρτη φορά συνολικά στην καριέρα του, αναδείχθηκε πρώτος σκόρερ του πρωταθλήματος με 22 τέρματα. Στις 14 Νοεμβρίου 1993 τερμάτισε επισήμως την καριέρα του στον φιλικό αγώνα που διεξήχθη προς τιμήν του μεταξύ της ΑΕΚ και της Εθνικής Ελλάδας (4-2). Ο Μαύρος αγωνίστηκε και με τις δύο ομάδες, σημειώνοντας συνολικά τρία τέρματα. Το ντεμπούτο του με την εθνική ομάδα πραγματοποιήθηκε στις 16 Φεβρουαρίου 1972 στον εντός έδρας φιλικό αγώνα εναντίον της Ολλανδίας κι ενώ δεν είχε συμπληρώσει ακόμη τα 18 του χρόνια. Με τη γαλανόλευκη φανέλα είχε 36 εμφανίσεις σκοράροντας 11 τέρματα. Ήταν μέλος της ομάδας που αγωνίστηκε στο Euro 1980 που διεξήχθη στην Ιταλία, αγωνιζόμενος και στους τρεις αγώνες. Παράλληλα έχει αγωνιστεί με την εθνική Νέων (Κ-19) από το 1972 έως το 1974, με την οποία πέτυχε 4 τέρματα στους αγώνες για το ευρωπαϊκό πρωτάθλημα, με τη Γιουγκοσλαβία στις 19/10/72 εκτός έδρας δύο τέρματα (2-1) και στις 24/1/73 εντός έδρας ένα τέρμα (2-1), καθώς κι ένα ακόμη τέρμα με τη Μάλτα στις 16/1/74 (4-1). Επίσης, αγωνίστηκε με την εθνική Ελπίδων (Κ-21) και μάλιστα στις 31/5/1972 σκόραρε το νικητήριο τέρμα στον ημιτελικό του ευρωπαϊκού πρωταθλήματος επί της Τσεχοσλοβακίας (2-1). Στις 22 Ιουλίου 1984 συμμετείχε στην Μικτή Κόσμου, εναντίον της Cosmos της Νέας Υόρκης, με αποτέλεσμα 3-1. Πρωταθλήματα Ελλάδας: 2 (1977-78, 1978-79) Κύπελλα Ελλάδας: 2 (1977-78, 1982-83) Ο Θωμάς Μαύρος είναι ο πρώτος σκόρερ όλων των εποχών στο Ελληνικό πρωτάθλημα (261 τέρματα σε 502 εμφανίσεις) 4 φορές αναδείχθηκε πρώτος σκόρερ: 1978 22 γκολ, 1979 31 γκολ (δεύτερος στην Ευρώπη), 1985 27 γκολ, 1990 22 γκολ. Η καριέρα του Θωμά Μαύρου στο national-football-teams.com Συνέντευξη από τον Ποδοσφαιριστή της ΑΕΚ Θωμά Μαύρο, για τη διαμάχη του με τον Πανιώνιο και την μετεγγραφή του στην ΑΕΚ, 01-08-1975 (Αρχείο ντοκιμαντέρ της ΕΡΤ) Συνέντευξη από τον Πρόεδρο της ΑΕΚ Λουκά Μπάρλο, για τη μετεγγραφή του Θωμά Μαύρου στην ΑΕΚ, 01-08-1975 (Αρχείο ντοκιμαντέρ της ΕΡΤ)
Η Κοιλάδα του Πόθου

Η Κοιλάδα του Πόθου (αγγλικά: Down in the Valley) είναι αμερικανική δραματική ταινία παραγωγής 2005, σε σκηνοθεσία και σενάριο του Ντέιβιντ Τζέικομπσον. Πρωταγωνιστούν οι Έντουαρντ Νόρτον, Έβαν Ρέιτσελ Γουντ, Ντέιβιντ Μορς και Ρόρι Κάλκιν. Η πρεμιέρα της ταινίας πραγματοποιήθηκε στο Φεστιβάλ Καννών το 2005 όπου και έλαβε μέρος στο διαγωνιστικό τμήμα Ένα Κάποιο Βλέμμα (Un Certain Regard). Κυκλοφόρησε στους κινηματογράφους των Ηνωμένων Πολιτειών σε περιορισμένο κύκλωμα αιθουσών στις 5 Μαΐου 2006.

 Η Τόουμπ με την παρέα της κατευθύνονται στην παραλία κατά την διάρκεια των ανοιξιάτικων διακοπών. Θα σταματήσουν για βενζίνη, όμως φεύγοντας θα έχουν μαζί τους και τον Χάρλαν, έναν καουμπόι που σαν να ταξίδεψε στο χρόνο και βρέθηκε στο Λος Άντζελες του σήμερα. Η Τόουμπ έλκεται από την αγνή συμπεριφορά του Χάρλαν που μοιάζει παράταιρη, αστεία και ρομαντική. Είναι αρκετά χρόνια μικρότερή του και ζει με τον αυστηρό, βετεράνο πολέμου, πατέρα της και τον ντροπαλό μικρότερο αδελφό της. Η πιθανή σχέση της με τον καουμπόι θα την φέρει αντιμέτωπη με τον πατέρα της, ιδιαίτερα μετά από την σύλληψη του ζευγαριού για την «απαγωγή» ενός αλόγου από ένα ράντσο! Τα πράγματα σιγά-σιγά αλλάζουν και ο Χάρλαν φανερώνει μια άλλη πλευρά. Είναι τελικά τόσο αθώος όσο φαίνεται ή κρύβει κάτι; Έντουαρντ Νόρτον στο ρόλο του Χάρλαν Φέρφαξ Καράδερς Έβαν Ρέιτσελ Γουντ στο ρόλο της Τόουμπ Ντέιβιντ Μορς στο ρόλο του Γουέιντ Ρόρι Κάλκιν στο ρόλο του Λόνι Μπρους Ντερν στο ρόλο του Τσάρλι Τζον Ντιλ στο ρόλο του Στιβ Τζέφρεϊ Λιούις στο ρόλο του Σέρινταν Ελίζαμπεθ Πένια στο ρόλο της Γκέιλ Κατ Ντένινγκς στο ρόλο της Έιπριλ Χάντερ Πάρις στο ρόλο του Κρις Αβίβα στο ρόλο της Σέρι Άαρον Φορς στο ρόλο του Τζέρεμι Επίσημη ιστοσελίδα Η Κοιλάδα του Πόθου στο IMDb
Αηδονοχώρι Ηρακλείου

Το Αηδονοχώρι (έως το 1955: Μετόχια Καμαριώτου) είναι χωριό και έδρα ομώνυμης κοινότητας του Δήμου Μαλεβιζίου στην Περιφεριακή Ενότητα Ηρακλείου της Κρήτης. Ανήκε στην Επαρχία Μαλεβιζίου. Βρίσκεται στα δυτικά της Τυλίσου. Παλαιότερα ονομαζόταν Μετόχια Καμαριώτου και υπαγόταν στην Επαρχία Μυλοποτάμου του Νομού Ρεθύμνης, έως το 1950 όπου με νομοθετική πράξη αποδόθηκε στο νομό Ηρακλείου, μαζί με τον γειτονικό οικισμό Καμαριώτη. Οι κάτοικοι ασχολούνται κυρίως με τη γεωργία και με την κτηνοτροφία. Ιατρική περίθαλψη στους κατοίκους του χωριού καλύπτεται από το αγροτικό ιατρείο στις Γωνιές.

 Έχουν βρεθεί ερείπια στις θέσεις Αρμανώγια, Τροχαλιάδες και Χαντάκου. Ανάμεσα σε αυτά ανακαλύφθηκε και μια τεράστια ολοστρόγγυλη πέτρα, η οποία χρησίμευε κατά τα μινωικά χρόνια για την τέλεση θυσιών. Ενδιαφέρον παρουσιάζει το Δημοτικό Σχολείο του οικισμού, το οποίο κτίστηκε το 1900. Ως οικισμός αναφέρεται το 1925 με την παλιά του ονομασία Μετόχι Καμαριώτου στο ΦΕΚ 27Α - 31/01/1925 να προσαρτάται στην τότε κοινότητα Καμαριώτου και το 1927 στο ΦΕΚ 296Α - 30/11/1927 να ορίζεται έδρα της ομώνυμης νεοϊδρυθείσας κοινότητας. Το 1953 με το ΦΕΚ 349Α - 21/12/1953 μετονομάστηκε σε Αηδονοχώριον. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Τυλίσου του Δήμου Μαλεβιζίου και σύμφωνα την απογραφή του 2011 έχει πληθυσμό 87 κατοίκους. Δείτε Κοινότητα Αηδονοχωρίου (Μετοχίων Καμαριώτου) Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Ιστότοπος Δήμου Τυλίσου
Αθηνά Δηλαβέρη

Η Αθηνά Δηλαβέρη (γεννήθηκε στις 25 Αυγούστου 1982 στην Αθήνα) είναι Ελληνίδα επαγγελματίας αθλήτρια πετοσφαίρισης που αγωνίζεται με τη φανέλα της 'Αρτεμις Κορυδαλλού τόσο ως λίμπερο όσο και ως ακραία. Έχει αγωνιστεί μεταξύ άλλων με τη φανέλα της ΑΕΚ, του Παναθηναϊκού αλλά και του Ολυμπιακού. Επίσης, η Αθηνά Δηλαβέρη είναι αθλήτρια του μπιτς βόλεϊ, ένα άθλημα στο οποίο έχει λάβει αρκετές διακρίσεις.

 Η Αθηνά Δηλαβέρη έκανε τα πρώτα της βήματα στο χώρο της πετοσφαίρισης στις ακαδημίες του Ο.ΠΕ. Ρεθύμνου, στις οποίες βρέθηκε το 1996, σε ηλικία 14 ετών. Στην ομάδα από το Ρέθυμνο παρέμεινε μέχρι το 2002, όταν και μεταπήδησε στην Αρτέμιδα Κορυδαλλού. Στην ομάδα του Κορυδαλλού παρέμεινε για ένα χρόνο. Την περίοδο 2003-04, η Αθηνά Δηλαβέρη αγωνίστηκε με τη φανέλα του Α.Ο. Αιγάλεω, με το οποίο πραγματοποίησε πολύ καλές εμφανίσεις που προκάλεσαν το ενδιαφέρον αρκετών ελληνικών ομάδων. Τελικώς, η ομάδα η οποία την απέκτησε ήταν η ΑΕΚ. Στην ομάδα της ΑΕΚ παρέμεινε για τρία χρόνια, χωρίς ωστόσο να καταφέρει να κατακτήσει κάποιο τίτλο. Το 2007 μεταπήδησε στον Κτησιφώντα Παιανίας, στον οποίο παρέμεινε για δύο χρόνια. Επόμενος σταθμός της καριέρας της ήταν ο Πανελλήνιος, με τη φανέλα του οποίου αγωνίστηκε τη σεζόν 2009-10. Το 2010, η Αθηνά Δηλαβέρη μετεγγράφη στον Παναθηναϊκό. Στην Αθηναϊκή ομάδα παρέμεινε για ένα χρόνο, έχοντας καταφέρει να κατακτήσει το Πρωτάθλημα Ελλάδας του 2011. Επόμενος σταθμός της καριέρας της Δηλαβέρη ήταν ο Ολυμπιακός Πειραιώς, ο οποίος ανακοίνωσε επίσημα την απόκτησή της τον Αύγουστο του 2011. Στην ομάδα του Πειραιά παρέμεινε επίσης για ένα χρόνο, έχοντας καταφέρει να κατακτήσει το Κύπελλο Ελλάδος του 2012, νικώντας μάλιστα στον τελικό την πρώην ομάδα της, τον Παναθηναικό, έπειτα από ένα συγκλονιστικό ματς που διεξήχθη στις 7 Απριλίου του 2012 στο Κλειστό της Πρέβεζας (3-2 σετ). Μετά το τέλος της αγωνιστικής περιόδου 2011-12, η Αθηνά Δηλαβέρη έμεινε ελεύθερη από τον Ολυμπιακό και μετεγγράφη στον ΟΠΕ Ρεθύμνου, ομάδα από την οποία ξεκίνησε την καριέρα της, ενώ την περίοδο 2013-14, αγωνίστηκε με τη φανέλα της Νίκης Αμαρουσίου. Η Αθηνά Δηλαβέρη έχει πραγματοποιήσει αρκετές συμμετοχές με την Εθνική ομάδα πετοσφαίρισης της Ελλάδας. 1 Πρωτάθλημα Ελλάδας: 2011 1 Κύπελλο Ελλάδας: 2012 Greekvolley.gr - ΔΗΛΑΒΕΡΗ ΑΘΗΝΑ Αθηνά Δηλαβέρη, ένα ξεχωριστό κορίτσι Το βιογραφικό της Αθηνάς Δηλαβέρη Υπέγραψε στον Ολυμπιακό η Δηλαβέρη Στο Ρέθυμνο η διεθνής λίμπερο, Αθηνά Δηλαβέρη Ρόστερ ΟΠΕ Ρεθύμνου για την περίοδο 2012-13 Ρόστερ Νίκης Αμαρουσίου για την περίοδο 2013-14
Υπουργείο Εμπορίου και Βιομηχανίας (Κύπρος)

Το Υπουργείο Εμπορίου και Βιομηχανίας της Κύπρου δημιουργήθηκε το 1960 και καταργήθηκε στις 27 Οκτωβρίου 1994. Διαδέχθηκε από το Υπουργείο Εμπορίου, Βιομηχανίας και Τουρισμού (1994-2013).

 Στο διάστημα που μεσολάβησε από την ημέρα της υπογραφής των Συμφωνιών Ζυρίχης-Λονδίνου (19 Φεβρουαρίου 1959) έως τις 16 Αυγούστου 1960 που η Κύπρος ανακηρύχθηκε επίσημα ανεξάρτητο κράτος εγκαθιδρύθηκε μεταβατική επιτροπή, που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας στην ανεξάρτητη Κυπριακή Δημοκρατία. Η μεταβατική επιτροπή είχε θέση προσωρινής κυβέρνησης. Στη θέση του Υπουργού Εμπορίου και Βιομηχανίας (2 Απριλίου 1959 - 15 Αυγούστου 1960) ήταν ο Πασχάλης Πασχαλίδης.Ο πίνακας που ακολουθεί παρουσιάζει όλους του Υπουργούς Εμπορίου και Βιομηχανίας:
Πρωτάθλημα ποδοσφαίρου ανδρών Νέας Ζηλανδίας 2017-18

Το Πρωτάθλημα ποδοσφαίρου ανδρών Νέας Ζηλανδίας 2017-18 είναι το 14ο πρωτάθλημα ποδοσφαίρου της χώρας στο οποίο συμμετέχουν 10 ομάδες. Η κανονική περίοδος ξεκίνησε τον Νοέμβριο του 2017 και ολοκληρώθηκε τον Φεβρουάριο του 2018 και μετά ακολούθησαν τα πλέι οφ για την ανάδειξη του πρωταθλητή.

 Στο πρωτάθλημα φέτος συμμετείχαν 10 ομάδες. Η κανονική διάρκεια διεξάγεται το διάστημα Νοέμβριος 2017-Φεβρουάριος 2018. Οι 4 πρώτοι στο τέλος της κανονικής διάρκειας προκρίνονται στα πλέι-οφ. Στα πλέι-οφ διεξάγονται 2 ημιτελικοί και ο τελικός για την ανάδειξη του πρωταθλητή. Συνολικά 2 ομάδες θα κερδίσουν από ένα απευθείας εισιτήριο για τη Φάση Ομίλων του Κυπέλλου Πρωταθλητριών Ωκεανίας 2018-19. Η πρώτη ομάδα, θα είναι αυτή που θα τερματίσει 1η στην κανονική διάρκεια του πρωταθλήματος. Η δεύτερη ομάδα θα είναι αυτή που θα νικήσει τον τελικό των Πλέι-Οφ. Αν η πρωτοπόρος της κανονικής διάρκειας νικήσει και στα Πλέι-Οφ τότε η δεύτερη της κανονικής διάρκειας θα πάρει το 2ο εισιτήριο για τους ομίλους του Κυπέλλου Πρωταθλητριών Ωκεανίας 2018-19. Όλες οι ώρες είναι σε τοπική ώρα, UTC+13:00. Η Όκλαντ Σίτι και η Τιμ Γουέλινγκτον προκρίνονται στο Κύπελλο Πρωταθλητριών Ωκεανίας 2019. Επίσημος Ιστότοπος Soccerway.com